open-index/open-wikipedia-markdown huggingface dataset:
చెరుకువాడ శ్రీరంగనాథరాజు

**చెరుకువాడ శ్రీరంగనాథరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో ఆచంట శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచాడు. శ్రీరంగనాథరాజు ప్రస్తుతం ఆంధ్రప్రదేశ్ గృహ నిర్మాణ శాఖ మంత్రిగా బాధ్యతలు నిర్వహిస్తున్నాడు.

## జననం, విద్యాభాస్యం
చెరుకువాడ శ్రీరంగనాథరాజు 19 సెప్టెంబర్ 1953లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, ఉండి మండలం, యండగండి గ్రామంలో జన్మించాడు. ఆయన 1969లో యండగండిలోని దండు నారాయణరాజు జిల్లా పరిషత్ పాఠశాలలో తోమిదో తరగతి పూర్తి చేశాడు.

## రాజకీయ జీవితం
చెరుకువాడ శ్రీరంగనాథరాజు కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2004లో కాంగ్రెస్ పార్టీ తరపున అత్తిలి శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తెలుగుదేశం పార్టీ అభ్యర్థి దండు శివరామరాజు పై ఎమ్మెల్యేగా గెలిచాడు. 2009లో జరిగిన నియోజకవర్గాల పునర్వ్యవస్థీకరణలో అత్తిలి శాసనసభ నియోజకవర్గం రద్దయింది. ఆయన 2009 ఎన్నికల్లో పోటీ చేయలేదు. శ్రీరంగనాథరాజు 2011లో వై.యస్.ఆర్.కాంగ్రెస్ పార్టీ లో చేరాడు. ఆయన 2019 అసెంబ్లీ ఎన్నికల్లో ఆచంట శాసనసభ నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి పీతాని సత్యనారాయణపై గెలిచాడు. ఆయన 8 జూన్ 2019న వై.ఎస్. జగన్మోహన్ రెడ్డి మంత్రివర్గంలో ఆంధ్రప్రదేశ్ గృహ నిర్మాణ శాఖ మంత్రిగా బాధ్యతలు చేపట్టాడు.

## మూలాలు


వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసన సభ్యులు (2004)
తానేటి వ‌నిత

**తానేటి వ‌నిత** ఆంధ్రప్రదేశ్ రాష్ట్రానికి చెందిన రాజకీయ నాయకురాలు.ఆమె 2019 అసెంబ్లీ ఎన్నికల్లో కొవ్వూరు శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచింది. ఆమె 2019లో వై.ఎస్. జగన్మోహన్ రెడ్డి మంత్రివర్గంలో మ‌హిళా సంక్షేమ శాఖ మంత్రిగా భాద్యతలు నిర్వహించి,    2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా హోంశాఖ, ప్రకృతి విపత్తుల నివారణ శాఖ మంత్రిగా ప్రమాణ స్వీకారం చేసింది.

## జననం, విద్యాభాస్యం
తానేటి వ‌నిత ఆంధ్రప్రదేశ్ రాష్ట్రం, పశ్చిమ గోదావరి, గోపాలపురంలో 1975లో జొన్నకూటి బాబాజీరావు, సుశీలమ్మ దంపతులకు జన్మించింది. ఆమె తండ్రి జొన్నకూటి బాబాజీరావు గోపాలపురం మాజీ ఎమ్మెల్యే. ఆమె విశాఖపట్నంలోని ఆంధ్ర యూనివర్సిటీ నుండి 1995లో ఎమ్మెస్సీ, ఎంఈడీ పూర్తి చేసింది. ఆమె రాజకీయాల్లోకి రాకముందు నల్లజర్లలోని సహకార జూనియర్ కళాశాలలో అధ్యాపకురాలిగా పని చేసింది.

## రాజకీయ జీవితం
తానేటి వ‌నిత తండ్రి జొన్నకూటి బాబాజీరావు రాజకీయ వారసత్వాన్ని అందిపుచ్చుకుని 2009లో రాజకీయాల్లోకి వచ్చి 2009లో గోపాలపురం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి మద్దాల సునీత పై గెలిచి తొలిసారి ఎమ్మెల్యేగా ఎన్నికైంది. వ‌నిత 2012లో టీడీపీకి, ఎమ్మెల్యే పదవికి రాజీనామా చేసి 4 నవంబర్ 2012లో వైఎస్సార్ కాంగ్రెస్ పార్టీ లో చేరింది. ఆమె 2014లో వైఎస్సార్ కాంగ్రెస్ పార్టీ రాష్ట్ర కార్యదర్శిగా నియమితురాలైంది.వనిత 2014లో అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా పోటీ చేసి టిడిపి అభ్యర్థి కేఎస్‌ జవహర్‌ చేతిలో ఓడిపోయింది. తానేటి వ‌నిత 2019 అసెంబ్లీ ఎన్నికల్లో కొవ్వూరు శాసనసభ నియోజకవర్గం నుండి వైసీపీ అభ్యర్థిగా పోటీ చేసి తన సమీప టీడీపీ అభ్యర్థి వంగ‌ల‌పూడి అనిత పై ఎమ్మెల్యేగా గెలిచింది. ముఖ్యమంత్రి జగన్మోహన్ రెడ్డి మంత్రివర్గంలో స్త్రీ శిశుసంక్షేమ శాఖ మంత్రిగా భాద్యతలు నిర్వహించి,  2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా హోంశాఖ, ప్రకృతి విపత్తుల నివారణ శాఖ మంత్రిగా ప్రమాణ స్వీకారం చేసింది.

## మూలాలు


వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
తీరత్ సింగ్ రావత్

**తీరత్ సింగ్ రావత్,** భారతీయ జనతా పార్టీ  చెందిన రాజకీయ నాయకుడు. ఉత్తరాఖండ్ తొమ్మిదో ముఖ్యమంత్రిగా 2021 మార్చి 10 నుండి 2021 జులై 4 వరకు పనిచేసాడు. 2019 భారత సాధారణ ఎన్నికల్లో గర్హ్వాల్ లోక్‌సభ నియోజకవర్గం నుండి గెలుపొందాడు. తీరత్ సింగ్ రావత్ 2013 ఫిబ్రవరి 9 వ తారీకు నుండి 2017 డిసెంబరు 31 వరకు ఉత్తరాఖండ్ భారతీయ జనతా పార్టీకి అధ్యక్షుడిగా వ్యవహరించాడు.

## తొలినాళ్ళ జీవితం
తీరత్ సింగ్ రావత్ 1964లో  ఘర్వాల్ జిల్లా పౌరి గ్రామంలో జన్మించాడు. ఇతని తల్లిదండ్రులు కలం సింగ్ రావత్ ఇంకా గౌరీ దేవి. ఇతను జర్నలిజంలో డిప్లమా అలాగే సోసియోలజీలో మాస్టర్స్ డిగ్రీలను పొందాడు.

## వృత్తి జీవితం
తీరత్ సింగ్ రావత్ విద్యార్థి దశ నుండే రాజకీయాల పట్ల ఆసక్తి కనబరిచేవాడు తను విద్యార్థిగా ఉన్నప్పుడే ఉత్తరాఖండ్ ఏబీవీపీ సెక్రెటరీగా ఉన్నాడు ఆ తర్వాత జాతీయస్థాయి సెక్రెటరీగా ఎన్నికైయ్యాడు.  అతను కళాశాలలో చదువుకునేటప్పుడు హేమవతి నందన్ బహుగుణ అగర్వాల్ యూనివర్సిటీలో విద్యార్థి యూనియన్ కి నాయకత్వం వహించాడు ఆ తర్వాత ఉత్తర ప్రదేశ్ భారతీయ జనతా యువమోర్చా రాష్ట్ర వైస్ ప్రెసిడెంట్ గా ఎన్నికయ్యాడు. 1983 నుండి 1988 వరకు రాష్ట్రీయ స్వయంసేవక్ సంఘ్ లో సభ్యునిగా ప్రచారక్ గా ఉన్నాడు.

కొత్తగా ఏర్పడిన ఉత్తరాఖండ్ రాష్ట్రానికి మొదటి విద్యా శాఖ మంత్రిగా తీరత్ సింగ్ బాధ్యతలు నిర్వహించాడు. 2012లో ఎమ్మెల్యేగా ఎన్నికైన తర్వాత 2013లో ఉత్తరాఖండ్ బిజెపి అధ్యక్షుడిగా నియమించబడ్డాడు. ఉత్తరాఖండ్ బిజెపి అధ్యక్షుడిగా ఉన్న సమయంలో ఆ రాష్ట్రంలోని ఆరు మున్సిపల్ కార్పొరేషన్ ఎన్నికల్లో పార్టీని గెలిపించాడు.  ఆ తర్వాత 2019 మే 23న గర్హ్వాల్ నియోజకవర్గం నుండి లోక్‌సభ సభ్యునిగా ఎన్నికయ్యాడు.

2021 మార్చి 10న ఉత్తరాఖండ్ ముఖ్యమంత్రిగా ప్రమాణస్వీకారం చేశాడు. 116 రోజులు పనిచేసి, (2021 జులై 2 వరకు) ముఖ్యమంత్రి పదవికి రాజీనామా చేశాడు.

## మూలాలు

వర్గం:భారతదేశ రాష్ట్రాల ముఖ్యమంత్రులు
వర్గం:1964 జననాలు
వర్గం:ఉత్తరాఖండ్ నుండి ఎన్నికైన లోక్‌సభ సభ్యులు
వర్గం:ఉత్తరాఖండ్ వ్యక్తులు
వర్గం:ఉత్తరాఖండ్ రాజకీయ నాయకులు
దేవీఅభయం

**దేవీఅభయం**, 2005 జూన్ 24న విడుదలైన తెలుగు చలనచిత్రం. శ్రీ దత్తసాయి ఎంటర్ప్రైజెస్ బ్యానరులో అవుతు శ్రీనివాసరెడ్డి నిర్మించిన ఈ చిత్రానికి కె. విజయసారథి దర్శకత్వం వహించాడు. ఇందులో సాయి కిరణ్, రాశి, ప్రేమ, రంగనాథ్ తదితరులు నటించగా, ఎం.ఎం. శ్రీలేఖ సంగీతం అందించింది.

## నటవర్గం

* సాయి కిరణ్
* రాశి
* ప్రేమ
* రంగనాథ్
* ప్రభాకర్
* నర్రా వెంకటేశ్వరరావు
* మల్లికార్జునరావు
* వేణుమాధవ్
* ఐడిపిఎల్ నిర్మల
* ఏఎం పద్మావతి
* ఉమాశర్మ
* గోపరాజు రమణ
* ఫణిప్రసాద్
* మంచాల సత్యనారాయణ
* లక్ష్మయ్య చౌదరి
* లావణ్య
* అపూర్వ
* విజయలక్ష్మీ
* మాస్టర్ సాయి శుభాకర్
* మాస్టర్ జిలానీ
* బేబి అభినయ

## ఇతర సాంకేతికవర్గం

## పాటలు
ఈ సినిమాకు ఎం.ఎం. శ్రీలేఖ సంగీతం అందించింది. ఆచార్య శ్రీ పాటలు రాశాడు. కె.ఎస్. చిత్ర, ఎస్. పి. చరణ్, శ్రీలేఖ పాటలు పాడారు.

# ఎందుకు నాకీ తాళి
# ఓ సఖా శశిముఖ

## మూలాలు

## ఇతర లంకెలు
*

వర్గం:2005 తెలుగు సినిమాలు
వర్గం:తెలుగు భక్తి సినిమాలు
వర్గం:రాశి (నటి) నటించిన సినిమాలు
వర్గం:రంగనాథ్ నటించిన సినిమాలు
వర్గం:ప్రేమ (నటి) నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:వేణుమాధవ్ నటించిన సినిమాలు
శంబీపూర్ రాజు

**సుంకరి రాజు** తెలంగాణ రాష్ట్రానికి చెందిన రాజకీయ నాయకుడు. ఆయన 2016లో జరిగిన తెలంగాణ శాసనమండలి ఎన్నికల్లో రంగారెడ్డి జిల్లా స్థానిక సంస్థల నియోజకవర్గం నుండి ఎమ్మెల్సీగా ఎన్నికయ్యాడు.

## జననం, విద్యాభాస్యం
శంబీపూర్ రాజు తెలంగాణ రాష్ట్రం, రంగారెడ్డి జిల్లా, కుత్బుల్లాపూర్‌ మండలం, శంబీపూర్ గ్రామంలో 1980 జనవరి 4లో ఆంజనేయులు, వినోద దంపతులకు జన్మించాడు. ఆయన పదవ తరగతి వరకు శంబీపూర్ గ్రామంలో చదివాడు.

## రాజకీయ జీవితం
శంబీపూర్ రాజు తెలంగాణ ప్రత్యేక రాష్ట్ర ఏర్పాటే లక్ష్యంగా 2001 ఏర్పడ్డా తెలంగాణ రాష్ట్ర సమితి పార్టీలో చేరాడు. ఆయన 2001లో కుత్బుల్లాపూర్‌ నియోజకవర్గం లో మొట్టమొదటి సారి టీఆర్‌ఎస్ జెండా ఎగురవేశాడు. శంబీపూర్ రాజు 2001లో టీఆర్‌ఎస్ పార్టీ మండల కోశాధికారిగా, రంగారెడ్డి జిల్లా బీసీ సెల్ ప్రధాన కార్యదర్శిగా, రంగారెడ్డి జిల్లా టీఆర్‌ఎస్ యువజన విభాగం అధ్యక్షునిగా, రాష్ట్ర ప్రచార కార్యదర్శిగా, యువజన విభాగం సెక్రటరీ జనరల్‌గా, నియోజకవర్గ ఇన్‌చార్జిగా వివిధ హోదాల్లో పనిచేశాడు. ఆయన 2016లో జరిగిన తెలంగాణ శాసనమండలి ఎన్నికల్లో రంగారెడ్డి జిల్లా స్థానిక సంస్థల నియోజకవర్గం నుండి ఎమ్మెల్సీగా గెలుపొందాడు. ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. ఆయన ఎమ్మెల్సీగా, తెలంగాణ రాష్ట్ర సమితి రాష్ట్ర యువజన విభాగం అధ్యక్షునిగా పనిచేస్తున్నాడు.

శంభీపూర్ రాజు 2022 జనవరి 26న మేడ్చ‌ల్ మ‌ల్కాజ్‌గిరి జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.
## రాజకీయ ప్రస్థానం
* 2001లో కేసీఆర్‌ స్ఫూర్తితో టీఆర్‌ఎస్‌ పార్టీలో చేరాడు. 
*2002లో కుత్బుల్లాపూర్‌ టీఆర్‌ఎస్‌ యూత్‌వింగ్‌ కోశాధికారిగా 
*2004లో రంగారెడ్డి జిల్లా పార్టీ బీసీ సెల్‌ ప్రధాన కార్యదర్శిగా 
*2009 నుంచి 2014 వరకు నియోజకవర్గం టీఆర్‌ఎస్‌ పార్టీ ఇన్‌చార్జిగా 
*2015లో ఎమ్మెల్సీగా ఎన్నికయ్యాడు.
*2017లో టీఆర్‌ఎస్‌ రాష్ట్ర యూత్‌ అధ్యక్షుడిగా ఎన్నికయ్యాడు. 
*2021 నవంబరు 14న రెండో సారి ఎమ్మెల్సీగా రాజు ఏకగ్రీవంగా ఎన్నికయ్యాడు. ఆయన 2022 ఫిబ్రవరి 17న ఎమ్మెల్సీగా ప్రమాణ స్వీకారం చేశాడు. 
* 2022 జనవరి 26న మేడ్చ‌ల్ మ‌ల్కాజ్‌గిరి జిల్లా టీఆర్‌ఎస్‌ పార్టీ అధ్యక్షుడిగా నియమితుడయ్యాడు.
* 2024 పార్లమెంట్ ఎన్నికల్లో మల్కాజ్‌గిరి లోక్‌సభ నియోజకవర్గ పరిధిలోని మేడ్చల్ శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు.  

## మూలాలు


వర్గం:తెలంగాణ శాసనమండలి సభ్యులు
వర్గం:తెలంగాణ వ్యక్తులు
వర్గం:రంగారెడ్డి జిల్లా రాజకీయ నాయకులు
కూచుకుల్ల దామోదర్ రెడ్డి

**కూచకుళ్ల దామోదర్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2016, 2021లో జరిగిన తెలంగాణ శాసనమండలి ఎన్నికల్లో మహబూబ్​నగర్​ జిల్లా స్థానిక సంస్థల నియోజకవర్గం నుండి ఎమ్మెల్సీగా ఎన్నికయ్యాడు.

## జననం, విద్యాభాస్యం
కూచుకుల్ల దామోదర్ రెడ్డి 1947 డిసెంబరు 12లో తెలంగాణ రాష్ట్రం, నాగర్‌కర్నూల్ జిల్లా, నాగర్‌కర్నూల్ మండలం, తూడుకుర్తి గ్రామంలో రామచంద్ర రెడ్డి, కొండమ్మ దంపతులకు జన్మించాడు. ఆయన హైదరాబాద్ నిజాం కాలేజీ, ఉస్మానియా యూనివర్సిటీ నుండి 1969లో బిఏ పూర్తి చేశాడు. 

## రాజకీయ జీవితం
కూచుకుల్ల దామోదర్ రెడ్డి 1980లో కాంగ్రెస్ పార్టీ చేరి రాజకీయ జీవితం ప్రారంభించాడు. ఆయన 1981 నుండి 1991వరకు తూడుకుర్తి గ్రామ సర్పంచ్ గా, 1991 నుండి 1996వరకు ఎంపీపీగా పనిచేశాడు.దామోదర్ రెడ్డి 2006లో జరిగిన జిల్లా పరిషత్ ఎన్నికల్లో నాగర్‌కర్నూల్ జెడ్పిటిసిగా గెలిచి మహబూబ్​నగర్​ జిల్లా ఛైర్మన్‌గా పనిచేశాడు.

ఆయన 2018 జూన్ 9లో కాంగ్రెస్ పార్టీ నుండి తెలంగాణ రాష్ట్ర సమితి పార్టీలో చేరాడు. ఆయనను 7 సెప్టెంబరు 2019లో ప్రభుత్వ విప్‌‌గా ప్రభుత్వం నియమించింది. తెలంగాణ శాసనమండలికి 2021లో జరిగే స్థానిక సంస్థల  ఎమ్మెల్సీ ఎన్నికల్లో ఉమ్మడి మహబూబ్నగర్ జిల్లా  స్థానిక సంస్థల స్థానానికి టీఆర్‌ఎస్‌ ఎమ్మెల్సీ అభ్యర్థిగా రెండవసారి ఆయన పేరును టిఆర్ఎస్ అధిష్టానం 22 నవంబర్ 2021న ఖరారు చేసింది. ఆయన టీఆర్‌ఎస్‌ ఎమ్మెల్సీ అభ్యర్థిగా నవంబర్ 23న నామినేషన్‌ పత్రాలు దాఖలు చేశాడు.  ఆయన మహబూబ్నగర్ జిల్లా స్థానిక సంస్థల ఎమ్మెల్సీగా ఏకగ్రీవంగా ఎన్నికై నవంబర్ 26న గెలుపు పత్రాన్ని అందుకున్నాడు.కూచుకుల్ల దామోదర్ రెడ్డి 19 జనవరి 2022న రెండవసారి ఎమ్మెల్సీగా ప్రమాణ స్వీకారం చేశాడు.

కూచకుళ్ల దామోదర్‌రెడ్డి 2023 తెలంగాణ అసెంబ్లీ ఎన్నికల ముందు 2023 అక్టోబర్ 26న బీఆర్ఎస్ పార్టీకి రాజీనామా చేశాడు.

## శాసనసభకు పోటీ

## మూలాలు


వర్గం:నాగర్‌కర్నూల్ జిల్లా వ్యక్తులు
వర్గం:నాగర్‌కర్నూల్ జిల్లా రాజకీయ నాయకులు
వర్గం:తెలంగాణ శాసనమండలి సభ్యులు
వర్గం:మహబూబ్ నగర్ జిల్లా వ్యక్తులు
శ్రీ వాసవి కన్యకాపరమేశ్వరి చరిత్ర

**శ్రీ వాసవి కన్యకాపరమేశ్వరి చరిత్ర** 2014 నవంబరు 28న విడుదలైన తెలుగు పౌరాణిక సినిమా. జేఆర్ పద్మిని, కొంపల్లి చంద్రశేఖర్, కాసనగొట్టు రాజశేఖర్ గుప్త నిర్మించిన ఈ సినిమాకు శ్రీపాద రామచంద్రరావు దర్శకత్వం వహించాడు. ఇందులో సుమన్, రమ్యకృష్ణ, రంగనాథ్, సాయి కిరణ్, సందీప్తి, శోభ తదితరులు ముఖ్యమైన పాత్రల్లో నటించగా, సాలూరి వాసురావు సంగీతం అదించాడు.

## నటవర్గం
* సుమన్ (విష్ణువర్ధన్ మహారాజు)
* రమ్యకృష్ణ (ఆదిపరాశక్తిగా పార్వతి దేవి)
* రంగనాథ్ (కుసుమ శ్రేస్ఠి)
* సాయి కిరణ్ (విష్ణువు)
* సందీప్తి (వాసవి)
* శోభ (సరస్వతి దేవి)
* ఎ. వి. ఎస్
* రఘుబాబు (ముత్యాలు)
* బాబు మోహన్
* కొండవలస లక్ష్మణరావు
* గుండు హనుమంతరావు
* తన్వి

## పాటలు

హైదరాబాదులోని వాసవి కళ్యాణ మండపంలో జరిగిన పాటల విడుదల కార్యక్రమంలోమాజీ ముఖ్యమంత్రి, తమిళనాడు మాజీ గవర్నర్ కె. రోశయ్య హాజరై పాటలను విడుదలచేశాడు. ఈ కార్యక్రమంలో డాక్టర్ డి. రామానాయుడు, మాజీ మంత్రి టిజి వెంకటేష్, సుమన్, గంజి రాజమౌళి, కాళ్ళకూరి నాగేశ్వరరావు తదితరులు పాల్గొన్నారు.

## మూలాలు

వర్గం:తెలుగు పౌరాణిక సినిమాలు
వర్గం:సుమన్ నటించిన సినిమాలు
వర్గం:రమ్యకృష్ణ నటించిన సినిమాలు
వర్గం:రంగనాథ్ నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:రఘుబాబు నటించిన సినిమాలు
వర్గం:బాబు మోహన్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:గుండు హనుమంతరావు నటించిన సినిమాలు
కసిరెడ్డి నారాయణ రెడ్డి

**కసిరెడ్డి నారాయణ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2023లో జరిగిన అసెంబ్లీ ఎన్నికలలో కల్వకుర్తి నియోజకవర్గం నుండి ఎమ్మెల్యేగా ఎన్నికయ్యాడు.

## జననం, విద్యాభాస్యం
కసిరెడ్డి నారాయణరెడ్డి 1964 జనవరి 18లో తెలంగాణ రాష్ట్రం, రంగారెడ్డి జిల్లా, తలకొండపల్లి మండలం, ఖానాపూర్‌ గ్రామం లో కసిరెడ్డి దుర్గారెడ్డి, కిష్టమ్మ దంపతులకు జన్మించాడు. ఆయన ఒకటి నుంచి ఐదో తరగతి వరకు ఖానాపూర్‌ గ్రామం ప్రభుత్వ పాఠశాలలో, ఆరు నుంచి ఎనిమిదో తరగతి వరకు చుక్కాపూర్‌ ప్రభుత్వ పాఠశాలలో, తొమ్మిదో తరగతి నుంచి పదో తరగతి వరకు జిల్లా పరిషత్‌ ఉన్నత పాఠశాలలో చదువుకున్నాడు. కసిరెడ్డి నారాయణరెడ్డి షాద్‌నగర్‌ లోని ప్రభుత్వ జూనియర్‌ కళాశాలలో ఇంటర్మీడియట్ పూర్తి చేశాడు, హైదరాబాద్‌లో బీటెక్‌ పూర్తి చేసి, రాజస్థాన్‌లోని సింగానియా యూనివర్సిటీ నుండి ఎంటెక్‌ పూర్తి చేశాడు.

## వృత్తి జీవితం
కసిరెడ్డి నారాయణరెడ్డి హైదరాబాద్‌లో ఇంజనీరింగ్‌ చదువుతున్నప్పుడు ఖర్చుల కోసం టెన్త్, ఇంటర్‌ విద్యార్థులకు ట్యూషన్‌ చెప్పేవాడు. ఆ సమయంలోనే ఒక స్కూల్ పెట్టాలని ఆలోచన ఏర్పడడంతో, ఎంటెక్‌ పూర్తి చేశాక 1986–87లో హైదరాబాద్‌ దిల్‌సుఖ్‌నగర్‌ లో బ్రిలియంట్‌ గ్రామర్‌ హైస్కూల్‌ ఏర్పాటు చేశాడు. ప్రస్తుతం తెలంగాణ వ్యాప్తంగా 64 బ్రిలియంట్‌ గ్రామాల్‌ స్కూళ్లను ఏర్పాటు చేశాడు. ఆయనకు మూడు ఇంజనీరింగ్‌ కళాశాలలు ఉన్నాయి.

## రాజకీయ జీవితం
కసిరెడ్డి నారాయణరెడ్డి 2014లో రాజకీయాల్లోకి వచ్చాడు. ఆయన 2014 అసెంబ్లీ ఎన్నికల్లో కల్వకుర్తి శాసనసభ నియోజకవర్గం నుండి టికెట్ ఆశించాడు, టికెట్ రాకపోవడంతో ఆయన స్వతంత్ర అభ్యర్థిగా పోటీ చేసి మూడవ స్థానంలో నిలిచాడు. నారాయణరెడ్డి 2016లో తెలంగాణ రాష్ట్ర సమితి పార్టీలో చేరాడు. ఆయన 2016లో జరిగిన తెలంగాణ శాసనమండలి ఎన్నికల్లో మహబూబ్​నగర్​ జిల్లా స్థానిక సంస్థల నియోజకవర్గం నుండి టిఆర్ఎస్ అభ్యర్థిగా పోటీ చేసి ఎమ్మెల్సీగా గెలుపొందాడు. నారాయణరెడ్డి 2018లో తెలంగాణ అసెంబ్లీ ఎన్నికల్లో కల్వకుర్తి శాసనసభ నియోజకవర్గం నుంచి టిఆర్ఎస్ టికెట్ ఆశించాడు, కానీ టికెట్ దక్కలేదు.

తెలంగాణ శాసనమండలికి 2021లో జరిగే స్థానిక సంస్థల ఎమ్మెల్సీ ఎన్నికల్లో ఉమ్మడి మహబూబ్​నగర్​ జిల్లా స్థానిక సంస్థల స్థానానికి టీఆర్‌ఎస్‌ ఎమ్మెల్సీ అభ్యర్థిగా రెండవసారి ఆయన పేరును టిఆర్ఎస్ అధిష్టానం 2021 నవంబరు 22న ఖరారు చేసింది. ఆయన టీఆర్‌ఎస్‌ ఎమ్మెల్సీ అభ్యర్థిగా నవంబరు 23న నామినేషన్‌ పత్రాలు దాఖలు చేశాడు. ఆయన మహబూబ్​నగర్​ జిల్లా స్థానిక సంస్థల ఎమ్మెల్సీగా ఏకగ్రీవంగా ఎన్నికై నవంబరు 26న గెలుపు పత్రాన్ని అందుకున్నాడు. కసిరెడ్డి నారాయణరెడ్డి 2021 జనవరి 27న ఎమ్మెల్సీగా ప్రమాణస్వీకారం చేశాడు.

కసిరెడ్డి నారాయణరెడ్డి  2023 అసెంబ్లీ ఎన్నికల్లో కల్వకుర్తి నియోజకవర్గం నుంచి బీఆర్ఎస్ టికెట్ ఆశించగా, ఆయనకు సిట్టింగ్ ఎమ్మెల్యే జైపాల్ యాదవ్కు తిరిగి సీటు కేటాయించడంతో అసంతృప్తితో ఆయన 2023 అక్టోబరు 01న బీఆర్ఎస్ పార్టీకి రాజీనామా చేసి, 2023 అక్టోబరు 01న న్యూఢిల్లీలో కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే, పార్టీ ప్రధాన కార్యదర్శి కె.సి. వేణుగోపాల్ సమక్షంలో కాంగ్రెస్‌లో చేరాడు. 

ఆయన 2023లో జరిగిన శాసనసభ ఎన్నికల్లో కల్వకుర్తి నియోజకవర్గం ఎమ్మెల్యేగా పోటీ చేసి తన సమీప ప్రత్యర్థి బీజేపీ అభ్యర్థి తల్లోజు ఆచారిపై 5410 స్వల్ప మెజారిటీతో గెలిచాడు. ఆయన కల్వకుర్తి  ఎమ్మెల్యేగా  గెలవడంతో డిసెంబర్ 08న ఎమ్మెల్సీ పదవికి రాజీనామా చేశాడు.

## మూలాలు

వర్గం:తెలంగాణ శాసనమండలి సభ్యులు
వర్గం:తెలంగాణ వ్యక్తులు
వర్గం:మహబూబ్ నగర్ జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
సుందరకాండ (ధారావాహిక)

**సుందరకాండ**, 2009-2011 మధ్యకాలంలో జెమినీ టీవీలో ప్రసారమైన తెలుగు సీరియల్. రాజా దర్శకత్వం వహించిన ఈ సీరియల్ తమిళంలోకి అనువాదమై ప్రసారం చేయబడింది. అమెరికాలో 30 రోజులు షూటింగ్ జరుపుకున్న మొదటి దక్షిణ భారత టీవీ సీరియల్ ఇది. ఇందులో సిమ్రాన్, సుజిత, సాయి కిరణ్, ఇంద్రజ తదితరులు నటించారు.

## నటవర్గం
* సిమ్రాన్
* సుజిత (స్నేహ)
* సాయి కిరణ్ (అజయ్)
* ఇంద్రజ

; ఇతర నటవర్గం

* మంజుల విజయకుమార్
* సుహాసిని
* సురేష్ కృష్ణమూర్తి
* నారాయణరావు
* వర్ష
* భవాని
* నరసింహ రాజు
* శ్రీలక్ష్మి
* ఎం. భక్తవత్సలం
* దీపిక
* రాజేష్
* మహాలక్ష్మి
* స్నేహ నంబియార్
* సుమంగళి
* వివేక్
* జయ వాహిణి
* ఎం.వాసు
* మిమిక్రీ నాగేశ్వరరావు
* గోపికర్
* దీప
* శృతి రెడ్డి
* శిరీష
* దుర్గ
* సత్యసాయి
* షరీఫ్
* ప్రభాకర్
* వెంకటేష్

; మాజీ నటవర్గం
* రిషి

## మూలాలు

## బయటి లింకులు

* పుతుయుగం టీవీ అధికారిక వెబ్‌సైట్
* యూట్యూబ్‌లో పుతుయుగం టీవీ

వర్గం:తెలుగు ధారావాహికలు
కార్యసాధక నిబంధన సిద్ధాంతం

**కార్యసాధక నిబంధన సిద్ధాంతం** ను అమెరికాకు చెందిన బి.ఎఫ్ స్కిన్నర్ ప్రతిపాదించాడు. దీన్ని స్కిన్నర్ సిద్ధాంతం అనీ, పరికరాత్మక నిబంధన సిద్ధాంతం అనీ, ఆర్ టైపు నిబంధన సిద్ధాంతం అనీ, ప్రతిస్పందన ప్రాధాన్యత సిద్ధాంతం అనీ అంటారు. ఇది ఒక ప్రవర్తనా వాద సిద్ధాంతం.

## బి ఎఫ్ స్కిన్నర్

బి.ఎఫ్ స్కిన్నర్ అమెరికాకు చెందిన మనో వైజ్ఞానిక శాస్త్రవేత్త. ఇతను ప్రతిపాదించిన ఈ సిద్ధాంతం పావ్ లోవ్ శాస్త్రీయ నిబంధనా సిద్ధాంతంకు భిన్నంగా ఉంటుంది. టెక్నాలజీ ఆఫ్ టీచింగ్, వెర్బల్ బిహేవియర్ అనేవి స్కిన్నర్ రాసిన గ్రంథాలు.

## ప్రయోగం

స్కిన్నర్ ఎక్కువగా ఎలుకలు, పావురాలపై ప్రయోగాలు చేశాడు. కార్యసాధక నిబంధన సిద్ధాంతంలో మీటను నొక్కితే ఆహారం వచ్చే ఒక స్కిన్నర్ బాక్సు ను, ఒక ఎలుకను ఉపయోగించాడు. ఎలుకకు ఆకలిని కలుగజేసి, ఆహారం అనే ఉద్దీపన వచ్చేలా సిద్ధాంత ప్రతిపాదన చేశాడు.

## ప్రయోగ విధానం

స్కిన్నర్ బాక్సులో బాగా ఆకలిగా ఉన్న ఒక ఎలుకను ఉంచినపుడు అది అనేకసార్లు అటూ ఇటూ తిరుగుతూ ఒకసారి అనుకోకుండా మీటను నొక్కి ఆహారం పొందింది. మరొకసారి కొన్ని ప్రయత్నాల ద్వారానే మీట నొక్కి ఆహారం పొందింది. ఇలా కొన్ని ప్రయత్నాలు చేసిన తర్వాత నేరుగా మీట నొక్కి ఆహారం పొందే అలవాటు చేసుకుంది. ఇలా ముందుగా మీట నొక్కిన తర్వాత నే ఆహారం పొందింది.

## ప్రయోగ ఫలితం

మీట నొక్కడం అనే అసహజ ప్రతిస్పందన ఉపయోగించి, ఆహారం అనే సహజ ఉద్దీపనను పొందింది. ప్రతిస్పందనకు, ఉద్దీపనకు మధ్య సంసర్గం ఏర్పడటమే ఈ సిద్ధాంత ఫలితం.

## సిద్ధాంత అనుప్రయుక్తం

1. మంచి పనిచేసిన వెంబడే బహుమతి కానీ, అభినందన గానీ అందించటం.

2. చెడు పనిచేసిన వెంబడే శిక్షను అమలు చేయటం.

## మూలాలు

వర్గం:మనోవైజ్ఞానిక శాస్త్రం
వర్గం:అమెరికా ఆవిష్కర్తలు
వర్గం:అమెరికా
మల్‌రెడ్డి రంగారెడ్డి

thumb|మల్ రెడ్డి రంగారెడ్డి
**మల్‌రెడ్డి రంగారెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన ప్రస్తుతం ఇబ్రహీంపట్నం శాసనసభ నియోజకవర్గం కాంగ్రెస్ పార్టీ ఇంచార్జి గా ఉన్నాడు.

## జననం, విద్యాభాస్యం
మల్‌రెడ్డి రంగారెడ్డి తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం లో 1957, అక్టోబరు 14న జన్మించాడు. ఆయన 1973లో హయత్ నగర్ జిల్లా పరిషత్ పాఠశాలలో పదవ తరగతి పూర్తిచేసి, 2005లో తమిళనాడు లోని మదురై కామరాజ్ యూనివర్సిటీ నుండి ఎంఏ పూర్తి చేశాడు.

## రాజకీయ జీవితం
మల్‌రెడ్డి రంగారెడ్డి 1981లో రాజకీయాల్లోకి తెలుగుదేశం పార్టీ ద్వారా వచ్చాడు. ఆయన 1981లో తోరూర్ సర్పంచ్ గా గెలిచాడు. ఆయన 1986లో హైదరాబాద్ డీసీబీబి డైరెక్టర్ గా పని చేశాడు.   

2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో ఆయనను ఇబ్రహీంపట్నం అభ్యర్థిగా ప్రకటించింది.  

## శాసనసభకు పోటీ

## మూలాలు

వర్గం:రంగారెడ్డి జిల్లా వ్యక్తులు
వర్గం:భారత జాతీయ కాంగ్రెస్ నాయకులు
వర్గం:1957 జననాలు
వర్గం:రంగారెడ్డి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2004)
వర్గం:తెలంగాణ శాసన సభ్యులు (2023)
మిస్టర్ గిరీశం

***మిస్టర్ గిరీశం***, 2009 జనవరి 23న విడుదలైన తెలుగు కామెడీ సినిమా. ఎస్.ఆర్.సి. క్రియేషన్స్ బ్యానరులో రమేష్ చంద్ర బెనర్జీ నిర్మించిన ఈ సినిమాకు విశ్వప్రసాద్ దర్శకత్వం వహించాడు. ఇందులో కృష్ణ భగవాన్, రమ్యకృష్ణ, సందేష్, అపూర్వ తదితరులు నటించగా, ఎస్.ఎ. ఖుద్దూస్ సంగీతం అందించాడు. గురజాడ అప్పారావు రాసిన పాపులర్ తెలుగు నాటకం కన్యాశుల్కం ఆధారంగా ఈ చిత్రం రూపొందించబడింది.

## నటవర్గం

* కృష్ణ భగవాన్ (గిరీశం)
* రమ్యకృష్ణ (మధురవాణి)
* సందేశ్
* జయప్రకాశ్ రెడ్డి
* జీవా (రామశాస్త్రి)
* ఎం. ఎస్. నారాయణ (కె)
* రాంజగన్
* అపూర్వ
* రమ్య
* సిండ్రిల్ల
* గోపాలకృష్ణ
* బాలాజీ
* రఘునాథ రెడ్డి
* చందు రెడ్డి
* కృషి
* సైరాభాను
* ఆర్తిపూరి
* పద్మ జయంతి
* జయవాణి
* జగదీశ్వరి
* మెల్కోటే
* గౌతంరాజు
* జెన్నీ
* రాఘవ
* మిమిక్రి శ్రీనివాస్

## పాటలు
ఈ సినిమాకు ఎస్.ఎ. ఖుద్దూస్ సంగీతం అందించాడు.

# పదారేళ్ళ నా
# అరరే వాన
# చిరుగాలిలో
# నందానందాన
# నా పేరు గిరి

## మూలాలు

వర్గం:2009 తెలుగు సినిమాలు
వర్గం:తెలుగు హాస్య సినిమాలు
వర్గం:రమ్యకృష్ణ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఎం.ఎస్.నారాయణ నటించిన సినిమాలు
ఎస్త‌ర్ నోరోన్హా

**ఎస్త‌ర్ నోరోన్హా** భారతదేశానికి చెందిన సంగీత దర్శకురాలు, సినిమా నటి. ఆమె తెలుగు, తమిళం, కన్నడ, మరాఠీ, కొంకణి, హిందీ భాషా చిత్రాలలో నటించింది.

## నటించిన సినిమాలు

## వెబ్ సిరీస్

## మూలాలు

వర్గం:తెలుగు సినిమా నటీమణులు
వర్గం:1992 జననాలు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:సంగీత దర్శకులు
మద్దిశెట్టి వేణుగోపాల్

**మద్దిశెట్టి వేణుగోపాల్** ఆంధ్రప్రదేశ్ రాష్ట్రానికి చెందిన వ్యాపారవేత్త, రాజకీయ నాయకుడు. ఆయన 2019లో జరిగిన ఆంధ్రప్రదేశ్ శాసనసభ ఎన్నికల్లో దర్శి శాసనసభ నియోజకవర్గం నుండి ఎమ్మెల్యేగా గెలిచాడు.

## జననం, విద్యభాస్యం
మద్దిశెట్టి వేణుగోపాల్ ఆంధ్రప్రదేశ్ రాష్ట్రం, ప్రకాశం జిల్లా, పామూరు మండలం, లక్ష్మినరసింహపురం గ్రామంలో జన్మించాడు. ఆయన 1982లో లింగసముద్రం జిల్లా పరిషత్ ఉన్నత పాఠశాల్లో పదవ తరగతి, 1989లో మహారాష్ట్ర, కొల్హాపూర్ లోని శివాజీ యూనివర్సిటీ నుండి బిటెక్, 1992లో అమెరికాలోని న్యూపోర్ట్ యూనివర్సిటీ నుండి ఎంబీఏ పూర్తి చేశాడు.

## వృత్తి జీవితం
మద్దిశెట్టి వేణుగోపాల్ పేస్ గ్రూప్ అఫ్ కంపెనీస్ ని స్థాపించి, సీఈఓగా ఉన్నాడు. ఆయన వల్లూరులో పేస్ ఇంజినీరింగ్ కాలేజ్ ను స్థాపించాడు. వేణుగోపాల్ యూనివర్సిటీ అఫ్ సౌత్ అమెరికా డాక్టర్స్ అఫ్ లెటర్స్ నుండి పట్టా అందుకున్నాడు.

## రాజకీయ జీవితం
మద్దిశెట్టి వేణుగోపాల్ 2009లో ప్రజారాజ్యం పార్టీ ద్వారా రాజకీయాల్లోకి వచ్చిలో జరిగిన అసెంబ్లీ ఎన్నికల్లో దర్శి అసెంబ్లీ నియోజకవర్గం నుండి పోటీ చేసి ఓటమి పాలయ్యాడు. ఆయన 2019, జనవరి 18న వైఎస్సార్ కాంగ్రెస్ పార్టీలో చేరాడు. మద్దిశెట్టి వేణుగోపాల్ 2019లో జరిగిన ఆంధ్రప్రదేశ్ అసెంబ్లీ ఎన్నికల్లో దర్శి శాసనసభ నియోజకవర్గం నుండి వైఎస్సార్ కాంగ్రెస్ పార్టీ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కదిరి బాబూరావు పై 38,653 ఓట్ల మెజారిటీతో గెలిచి తొలిసారిగా ఎమ్మెల్యేగా అసెంబ్లీ లోకి అడుగుపెట్టాడు.

## ఎమ్మెల్యేగా
ఏపీ ఫైబర్ గ్రిడ్ ప్రాజెక్టులో అక్రమాలపై ఆయన కేసు వేశాడు.

## మూలాలు

వర్గం:ప్రకాశం జిల్లా వ్యక్తులు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా పారిశ్రామికవేత్తలు
వర్గం:ఆంధ్రప్రదేశ్ శాసన సభ్యులు (2019)
వర్గం:ప్రకాశం జిల్లా రాజకీయ నాయకులు
నందిగం సురేష్ బాబు

**నందిగం సురేష్‌బాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన పార్లమెంట్ ఎన్నికల్లో బాపట్ల లోక్‌సభ నియోజకవర్గం నుండి ఎంపీగా గెలిచాడు.
## జననం, విద్యాభాస్యం
నందిగం సురేష్‌బాబు ఆంధ్రప్రదేశ్ రాష్ట్రం, గుంటూరు జిల్లా , తుళ్లూరు మండలం , ఉద్దండరాయనిపాలెం గ్రామంలో 15జూన్ 1976లో నందిగం పౌలు, సంతోషమ్మ దంపతులకు జన్మించాడు. వారిది వ్యవసాయ కుటుంబం. ఆయన మందడం గ్రామంలోని జిల్లా పరిషత్ పాఠశాలలో 1992లో పదవ తరగతి పూర్తి చేశాడు.

## రాజకీయ జీవితం
నందిగం సురేష్‌బాబు వైఎస్సార్ కాంగ్రెస్ పార్టీలో సామాన్య కర్యకర్తగా నిబద్ధతతో పార్టీ బలోపేతానికి కృషి చేశాడు. ఆంధ్రప్రదేశ్ రాజధాని అమరావతి ప్రాంతంలో అధికార పార్టీ నాయకులు పంట పొలాలను తగుబెట్టిన విషయంలో పార్టీ తరఫున, రైతాంగానికి అండగా నిలిచి అనేక కార్యక్రమాలు నిర్వహించాడు. ఆయన నిబద్ధతకు వైఎస్‌ జగన్‌మోహన్‌రెడ్డి సురేష్‌బాబు కు బాపట్ల ఎంపీ అభ్యర్థిగా ప్రకటించాడు. సురేష్‌బాబు 2019లో జరిగిన జరిగిన పార్లమెంట్ ఎన్నికల్లో బాపట్ల లోక్‌సభ నియోజకవర్గం నుండి వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగు దేశం పార్టీ అభ్యర్థి మాల్యాద్రి శ్రీరాం పై 16 065 ఓట్ల మెజారిటీతో గెలిచి పార్లమెంట్ సభ్యుడిగా ఎన్నికయ్యాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:గుంటూరు జిల్లా వ్యక్తులు
తెలంగాణ టుడే

**తెలంగాణ టుడే**, ఆంగ్ల భాషా భారతీయ వార్తాపత్రిక. తెలంగాణ రాష్ట్ర రాజధాని హైదరాబాదులో దీని ప్రధాన కార్యాలయం ఉంది. ఈ పత్రిక ప్రధానంగా తెలంగాణ రాష్ట్ర రాజకీయాలు, పరిణామాలపై దృష్టి సారిస్తుంది. తెలంగాణ ముఖ్యమంత్రి, తెలంగాణ రాష్ట్ర సమితి వ్యవస్థాపకుడు కె. చంద్రశేఖర్ రావుకు చెందిన తెలంగాణ పబ్లికేషన్స్ ప్రైవేట్ లిమిటెడ్ సంస్థ ఈ వార్తాపత్రికను ప్రచురిస్తోంది. ఈ దినపత్రిక ఈ-పేపర్ లో కూడా అందుబాటులో ఉంది.

## చరిత్ర
2016, డిసెంబరు 15న ఈ దినపత్రిక ప్రారంభించబడింది. నమస్తే తెలంగాణ, టీ న్యూస్ ల అనుబంధ ప్రచురణ పత్రిక.

## పంపిణీ, ఆదాయం
సమాచార హక్కు చట్టం ద్వారా తీసుకున్న గణాంకాల ఆధారంగా 2016-2018 మధ్యకాలంలో తెలంగాణ ప్రభుత్వ వ్యయం 1749.2% పెరిగింది.

## ఇవికూడా చూడండి
* టైమ్స్ ఆఫ్ ఇండియా
* ది హిందూ
* భారతదేశంలోని వార్తాపత్రికల జాబితా (సర్కులేషన్)

## మూలాలు

## బయటి లింకులు
* ''తెలంగాణ టుడే'' వెబ్‌సైట్
* ''తెలంగాణ టుడే'' ఈపేపర్

వర్గం:తెలుగు దినపత్రికలు
భారతదేశంలోని వార్తాపత్రికల జాబితా (సర్క్యులేషన్)

సర్కులేషన్ వారీగా **భారతదేశంలోని అగ్ర వార్తాపత్రికల** జాబితా ఇది. ఇందులో ప్రింట్, డిజిటల్ విభాగాలకు చెందిన పత్రికలు ఉన్నాయి. ఈ గణాంకాలను ఆడిట్ బ్యూరో ఆఫ్ సర్క్యులేషన్స్ వారు సంకలనం చేస్తారు. ఇందులో సాధారణ ముద్రణలు, బ్రాండెడ్ ముద్రణలు (ఉదా. ప్రాంతీయ సంచికలు లేదా ప్రయాణికుల కోసం రూపొందించినవి), డిజిటల్ పత్రికలు (ఉదా. టాబ్లెట్ కంప్యూటర్ల కోసం లేదా పరిమితం చేయబడినవి) ఉన్నాయి.

విక్రయించిన కాపీల సంఖ్యను అంచనా వేయడానికి సర్క్యులేషన్ గణాంకాలు ఉపయోగపడుతాయి. అయితే, పాఠకుల సంఖ్య 2.5 రెట్లు సర్కులేషన్ ఉంటుంది. అయినప్పటికీ ఇది వ్యక్తిగత పాఠకులను బట్టి ఎక్కువ లేదా తక్కువగా ఉంటుంది.

## ఇవికూడా చూడండి
* ప్రపంచ వార్తాపత్రికల జాబితా (సర్క్యులేషన్)
* భారతదేశంలోని వార్తాపత్రికల జాబితా (పాఠకుల సంఖ్య)

## మూలాలు

4. ఇండియన్ రీడర్‌షిప్ సర్వే క్యూ 4 2019.

## బయటి లింకులు
* 
* [ఆడిట్ కాలానికి భాషల వారీగా ఎక్కువ పంపిణీ చేయబడిన దినపత్రికల వివరాలు జూలై - డిసెంబర్ 2018](http://www.auditbureau.org/files/JD2018%20Highest%20Circulated%20amongst%20ABC%20Member%20Publications%20(across%20languages).pdf) ఆడిట్ బ్యూరో ఆఫ్ సర్క్యులేషన్స్
* [ఆడిట్ కాలానికి భాషా వారీగా ఎక్కువ పంపిణీ చేయబడిన దినపత్రికల వివరాలు జనవరి - జూన్ 2018](http://www.auditbureau.org/files/JJ2018%20Highest%20Circulated%20amongst%20ABC%20Member%20Publications%20(across%20languages).pdf) ఆడిట్ బ్యూరో ఆఫ్ సర్క్యులేషన్స్
* ఆడిట్ బ్యూరో ఆఫ్ సర్క్యులేషన్

వర్గం:దినపత్రికలు
30 వెడ్స్ 21

**30 వెడ్స్‌ 21** 2021లో విడుదలైన తెలుగు వెబ్‌ సిరీస్‌. ఈ వెబ్‌ సిరీస్ 2021 మే 2లో గర్ల్ ఫార్ములా (Girl Formula) యూట్యూబ్ ఛానల్ లో విడుదలైంది.ఈ వెబ్‌ సిరీస్‌లో చైతన్య రావు, అనన్య ప్రధాన పాత్రల్లో నటించారు.

## ఎపిసోడ్ పేరు \ విడుదల తేదీ

ఈ వెబ్‌ సిరీస్ రెండో ఎపిసోడ్ లో దరిద్రం అనే ఒక పాట ఉంది. అది మంచి హిట్ గా నిలిచింది.

## నటీనటులు

*చైతన్య రావు - పోడూరి పృథ్వీ 
*అనన్య - మేఘన 
*మహేందర్ - కార్తీక్ 
*దివ్య రెడ్డి - జెస్సి 
*వీరభద్రం - మూర్తి గారు 
*పవన్ చెలంకురి - డాక్టర్ 
*శ్రీ కుమారి - జానకమ్మ
*నరేందర్ వనం - మేనేజర్ 
*అనిత వనం - వసుధ 
*కనక హర్షిని - సుజ్జి
*వెంకీ మామ - బన్నీ 
*తారక్ సాయి ప్రతీక్ - చెర్రీ 
*భార్గవ్ - కృష్ణ 
*పెంటమ్మ - నానమ్మ 
*ప్రశాంత్ అట్కూరి - బంగారం 

## సాంకేతిక నిపుణులు
*నిర్మాతలు: అనురాగ్, శరత్ 
*దర్శకత్వం : పృథ్వీ వనం
*సంగీతం: జోస్ జిమ్మీ
*సినిమాటోగ్ర‌ఫీ : ప్రత్యక్ష్ రాజు 
*ఎడిటర్: తారక్ సాయి ప్రతీక్
*ఎగ్జిక్యూటివ్ ప్రొడ్యూసర్: సామోస ఉదయ్

## మూలాలు

## బయటి లింకులు
* 

వర్గం:2021 సినిమాలు
ప్రపంచ వార్తాపత్రికల జాబితా (సర్క్యులేషన్)

సర్కులేషన్ ప్రకారం *ప్రపంచ వార్తాపత్రికల జాబితా* ఇది. ఇంటర్నేషనల్ ఫెడరేషన్ ఆఫ్ ఆడిట్ బ్యూరోక్స్ ఆఫ్ సర్క్యులేషన్స్, వరల్డ్ అసోసియేషన్ ఆఫ్ వార్తాపత్రికలు, న్యూస్ పబ్లిషర్స్ సంస్థలు ప్రపంచవ్యాప్త వార్తాపత్రిక ప్రసరణ గణాంకాలను తెలియజేస్తాయి. ఉచిత వార్తాపత్రికలు జాబితాలో చేర్చబడలేదు.

## సర్క్యులేషన్ ద్వారా టాప్ వార్తాపత్రికలు
ప్రపంచవ్యాప్తంగా సర్క్యులేషన్ ప్రకారం వార్తాపత్రిక దినపత్రికల జాబితా ఇది. వాన్-ఇఫ్రా *వరల్డ్ ప్రెస్ ట్రెండ్స్ 2016* నివేదిక నుండి డేటా తీసుకోబడింది.

## చారిత్రక డేటా
గత సంవత్సరాలకు సంబంధించిన ప్రపంచవ్యాప్త సర్కులేషన్ గణాంకాలను వాన్-ఇఫ్రా, ఐఎఫ్ బిసి నుండి చూడవచ్చు.

* వాన్-ఇఫ్రా వరల్డ్ ప్రెస్ ట్రెండ్స్ 2014 (గణాంకాలు 2014 కు అందుబాటులో ఉన్నాయి)
* వరల్డ్ ప్రెస్ ట్రెండ్స్ డేటాబేస్ (2014 నుండి 2010 వరకు గణాంకాలు అందుబాటులో ఉన్నాయి) 
* ఐఎఫ్ బిసి జాతీయ వార్తాపత్రికలు మొత్తం సర్క్యులేషన్ 2013 (2012 నుండి 2008 వరకు గణాంకాలు అందుబాటులో ఉన్నాయి)

## ఇవికూడా చూడండి
* భారతదేశంలోని వార్తాపత్రికల జాబితా (సర్క్యులేషన్)
* భారతదేశంలోని వార్తాపత్రికల జాబితా (పాఠకుల సంఖ్య)

## మూలాలు

వర్గం:దినపత్రికలు
భారతదేశంలోని వార్తాపత్రికల జాబితా (పాఠకుల సంఖ్య)

పాఠకుల సంఖ్య ఆధారంగా భారతదేశంలోని వార్తాపత్రికల జాబితా ఇది. రిజిస్ట్రార్ ఫర్ న్యూస్ పేపర్స్ ఫర్ ఇండియా ఇచ్చిన గణాంకాల ప్రకారం 2016, మార్చి 31 నాటికి భారతదేశంలో 1,10,851 రిజిస్టర్డ్ ప్రచురణ సంస్థలు ఉన్నాయి. ఇండియన్ రీడర్‌షిప్ సర్వే (ఐఆర్‌ఎస్) క్యూ4 2019 ప్రకారం పాఠకుల సంఖ్య ఆధారంగా భారతదేశంలోని వార్తాపత్రికల జాబితాను ఇక్కడ ఇవ్వడం జరిగింది.

## పాఠకులు - సర్క్యులేషన్
వార్తాపత్రికను చదివిన వారి సంఖ్యను బట్టి పాఠకుల గణాంకాలు అంచనా వేయబడుతాయి. అమ్మిన కాపీల సంఖ్యకు పాఠకుల సంఖ్య 2.5 రెట్లుగా ఉంటుంది.

## మెథడాలజీ
ఇండియన్ రీడర్‌షిప్ సర్వే (ఐఆర్‌ఎస్) క్యూ4 2019 ప్రకారం మీడియా రీసెర్చ్ యూజర్స్ కౌన్సిల్ (ఎంఆర్‌యుసి) ఈ గణాంకాలను పొందుపరిచింది.

## వార్తాపత్రికల జాబితా

## ఇవికూడా చూడండి
* భారతదేశంలోని వార్తాపత్రికల జాబితా (సర్క్యులేషన్)
* ప్రపంచ వార్తాపత్రికల జాబితా (సర్క్యులేషన్)

## మూలాలు

వర్గం:దినపత్రికలు
యత్నదోష అభ్యసన సిద్ధాంతం

**యత్నదోష అభ్యసన సిద్ధాంతం**ను అమెరికాకు చెందిన ఇ ఎల్ థారన్ డైక్ ప్రతిపాదించాడు. ఈ సిద్ధాంతాన్ని సంసర్గ వాద సిద్ధాంతం అనీ, ఎస్ ఆర్ టైపు సిద్దాంతం అనీ, థారన్ డైక్ సిద్ధాంతం అనీ అంటారు. ప్రేరణ, ప్రతిచర్యల మధ్య దృఢమైన బంధం ఏర్పడటం ద్వారా వ్యక్తి ప్రవర్తన లో మార్పు కలిగి అభ్యసనం జరుగుతుంది అని ఈ సిద్ధాంతం తెలుపుతుంది.

## థారన్ డైక్

ఇతడిని జంతు మనో విజ్ఞాన శాస్త్ర పితామహుడని అంటారు. ఆనిమల్ ఇంటలిజెన్స్, ది మేజర్మెంట్ ఆఫ్ ఇంటెలిజెన్స్ అనేవి ఇతడు రాసిన గ్రంథాలు. మనో వైజ్ఞానిక శాస్త్రం లోని ప్రజ్ఞ, అభ్యసనం పైన చాలా పరిశోధనలు చేశాడు. జంతువుల పైన ప్రయోగాలు చేస్తూ వాటి మానసిక స్థితిని అంచనా వేయటం లో ఇతడు అగ్రగణ్యుడు.

## ప్రయోగం

యత్న దోష అభ్యసన సిద్ధాంతం ను ఒక పిల్లి పై చేశాడు. ఈ ప్రయోగం లో వాడిన బాక్సును పజిల్ బాక్సు అని అంటారు. బాగా ఆకలిగా ఉన్న ఒక పిల్లి ను ఈ పజిల్ బాక్సు లో ఉంచి, బయట దానికి కనబడేట్లు ఆహారాన్ని ఉంచాడు. ఈ పజిల్ బాక్సు లో ఉన్న మీట నొక్కితే బాక్సు తలుపు తెర్చుకునేలా అమర్చాడు.

## ప్రయోగ విధానం

పిల్లి బాగా ఆకలిగా ఉండటంతో అది అటూ ఇటూ తిరుగుతూ చాలా ప్రయత్నాల తర్వాత మీట ను నొక్కింది. ఇలా నొక్కగానే తలుపు తెరుచుకుంది వెంటనే ఆహారాన్ని తిన్నది. ఆ తర్వాత మళ్లీ బాక్సులో ఉంచారు. మళ్ళీ ఆకలి కావడం తో అటూ ఇటూ తిరుగుతూ కొన్ని ప్రయత్నాల తర్వాత మళ్లీ మీట నొక్కి బయటకు వచ్చి ఆహారాన్ని తిన్నది. ఇలా ప్రతి సారి దోషాల సంఖ్య తగ్గటం ద్వారా నేరుగా మీట నొక్కి బయటకు వచ్చి ఆహారాన్ని తింటుంది.

## అభ్యసన నియమాలు

ఈ సిద్ధాంతం ఆధారంగా సంసిద్ధత నియమం, అభ్యాస నియమం, ఫలితం నియమం అని మూడు నియమాలను థారన్ డైక్ ప్రతిపాదించాడు.

## సిద్ధాంత అనుప్రయుక్తం

కొత్త విషయాలను నేర్చుకోవడం ఒక్కసారిగా కష్టసాధ్యం అనీ, నాలుగైదు ప్రయత్నాలు చేయాలని, యత్నాల సంఖ్య పెరిగే కొద్దీ దోషాల సంఖ్య తగ్గి అభ్యసనం లో పట్టు సాధిస్తాం అనీ  ఈ సిద్ధాంతం తెలుపుతుంది.

## మూలాలు


వర్గం:మనోవైజ్ఞానిక శాస్త్రం
వర్గం:అమెరికా ఆవిష్కర్తలు
వర్గం:అమెరికా
వర్గం:సిద్ధాంత గ్రంథాలు
అబ్బూరి గోపాలకృష్ణ

**అబ్బూరి గోపాలకృష్ణ** (మార్చి 2, 1936 - జనవరి 31, 2017) ఆంధ్రప్రదేశ్కు చెందిన నాటకరంగ నటుడు, రచయిత, దర్శకుడు, చిత్రకారుడు. ఆంధ్రా యూనివర్సిటీ నాటక విభాగం అధిపతిగా పనిచేసి 1997లో పదవీ విరమణ పొందాడు.

## జీవిత విషయాలు
గోపాలకృష్ణ 1936, మార్చి 2న ఆంధ్రప్రదేశ్ రాష్ట్రం విశాఖపట్నంలోని చిన్నంవారి వీధిలో జన్మించాడు.

## కళారంగం
అంట్యాకుల పైడిరాజు ఆధ్వర్యంలో నాలుగు సంవత్సరాలపాటు గోపాలకృష్ణ చిత్రలేఖనం నేర్చుకున్నాడు. హైదరాబాదులోనపి ఫైన్ ఆర్ట్ కళాశాలకు అప్లై చేస్తే సీటు రాలేదు. దాంతో గోపాలకృష్ణ అప్పటి ముఖ్యమంత్రి బూర్గుల రామకృష్ణారావుకు లేఖ రాయగా, ఆయన గోపాలకృష్ణ ప్రతిభ చూసి కళాశాలలో సీటు ఇప్పించాడు. చిత్రలేఖనం పూర్తిచేసిన తరువాత గుంటూరు జిల్లాలో ముస్సబు ఉద్యోగంలో చేరాడు. దాన్ని వదిలేసి ఆంధ్ర విశ్విద్యాలయం రంగస్థల కళలశాఖలో అధ్యాపకుడిగా చేరాడు. సెమినార్లు-పత్రికలలో 36 పరిశోధనా పత్రాలను ప్రచురించాడు. 100కి పైగా కవితలు, తొమ్మిది నాటకాలు రాశాడు. అన్నమయ్య యక్షగాన సంప్రదాయం మీద పరిశోధన చేసి పిహెచ్.డి. పట్టా పొందాడు. పదవీ విరమణ చేసిన తరువాత, కళను ప్రోత్సహించడానికి ‘అబ్బూరి కళాకేంద్రం’ను స్థాపించి, వర్ధమాన కళాకారులను ప్రోత్సహించడానికి అనేక ప్రదర్శనలను ఏర్పాటు చేశాడు.

గిరీష్ కర్నాడ్ కన్నడంలో రాసిన నాటకాలను తెలుగులోకి ఆయన అనువదించి ప్రదర్శించాడు. రంగస్థల రూపకల్పన, దర్శకత్వం, పురాతత్వ పరిశోధనలో విశేష సేవలు అందించడమేకాకుండా క్షేత్రస్థాయిలో అనేకమందిని కలిసి వారి నుంచి అనేక వివరాలు తీసుకుని, అన్నమయ్య ఇలా ఉండవచ్చునని ఊహించి చిత్రం గీశాడు. తన గీసిన చిత్రాలను విశాఖ మ్యూజియానికి అందించాడు.

### నాటక రచనలు
# త్రిజాకి యమదర్శనం
# శిరీషిక
# చీకటి చెప్పిన కథ
# లయ
# స్వాతంత్ర్యం

## మరణం
గోపాలకృష్ణ 2017, జనవరి 31న విశాఖపట్నంలోని తన స్వగృహంలో మరణించాడు. మరణానంతరం తన మృతదేహాన్ని ఆంధ్ర వైద్యకళాశాలకు అప్పగించాలని అబ్బూరి వీలునామా రాశాడు.

## మూలాలు

వర్గం:1937 జననాలు
వర్గం:2017 మరణాలు
వర్గం:విశాఖపట్నం జిల్లా చిత్రకారులు
వర్గం:విశాఖపట్నం జిల్లా నాటక రచయితలు
వర్గం:విశాఖపట్నం జిల్లా నాటక ప్రయోక్తలు
వర్గం:విశాఖపట్నం జిల్లా రంగస్థల నటులు
వర్గం:విశాఖపట్నం జిల్లా వ్యక్తులు
వర్గం:ఆంధ్ర విశ్వవిద్యాలయం పూర్వ విద్యార్థులు
గొల్లప్రోలు నగరపంచాయితీ

**గొల్లప్రోలు నగరపంచాయితీ**, ఆంధ్రప్రదేశ్ రాష్ట్రం, కాకినాడ జిల్లా, గొల్లప్రోలు పట్టణ స్థానిక స్వపరిపాలనా సంస్థ. ఈ నగర పంచాయతీ కాకినాడ లోక్‌సభ నియోజకవర్గం లోని, పిఠాపురం శాసనసభ నియోజకవర్గం పరిధికి చెందిన నగర పంచాయతీ.

## చరిత్ర
ఈ నగర పంచాయతీ 2021 లో 20 వార్డులతో ఏర్పాటు చేశారు.ఇది సమీప పట్టణమైన కాకినాడ నుండి 22 కి.మీ. దూరంలో ఉంది.

## భౌగోళికం
ఈ నగరపంచాయితీ  అక్షాంశాలు రేఖాంశాల మధ్య ఉంది.ఇది సమీప పట్టణమైన కాకినాడ నుండి 22 కి. మీ. దూరంలోను, అన్నవరం పుణ్యక్షేత్రానికి 20 కి.మీ దూరంలో, సామర్లకోటకు 25 కి.మీ దూరంలో, రాష్ట్ర రాజధాని అమరావతి నుండి 250 కిలోమీటర్ల దూరంలో ఉంది.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం 23,882మంది జనాభా ఉన్నరు. అందులో పురుషులు 12,071, మహిళలు 11,811 మంది ఉన్నారు. 0-6 సంవత్సరాల వయస్సు గల పిల్లల జనాభా 2,509 ఉన్నారు. ఆంధ్రప్రదేశ్‌తో పోలిస్తే గొల్లప్రోలు అక్షరాస్యత ఎక్కువ. 2011 లో అక్షరాస్యత గొల్లప్రోలు 67.09% కాగా, ఆంధ్రప్రదేశ్‌లోని 67.02%.ఉంది. పురుషుల అక్షరాస్యత 70.69% కాగా, స్త్రీలలో అక్షరాస్యత 63.43%.అక్షరాస్యులు ఉన్నారు.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

వర్గం:స్థానిక స్వపరిపాలన సంస్థలు
జగద్గురు శ్రీ షిర్డీ సాయిబాబా

**జగద్గురు శ్రీ షిర్డీ సాయిబాబా** 2009, నవంబరు 29న విడుదలైన తెలుగు సినిమా. బి.వి.రెడ్డి షిర్డీ సాయిబాబాగా ప్రధాన పాత్రను పోషిస్తూ నిర్మించిన ఈ సినిమాకు గూడ రామకృష్ణారెడ్డి దర్శకత్వం వహించాడు. ఈ చిత్రానికి ఆంధ్రప్రదేశ్ ప్రభుత్వం ఉత్తమ జాతీయ సమైక్యతా చిత్రంగా నంది పురస్కారాన్ని అందజేసింది.
## నటీనటులు
* బి.వి.రెడ్డి
* సుమన్
* శివకృష్ణ
* నాగబాబు
* నారాయణరావు
* బ్రహ్మాజీ
* రామిరెడ్డి
* రఘునాథ రెడ్డి
* సత్యారెడ్డి 
* గుండు హనుమంతరావు
* శివ సత్యనారాయణ
* రమాప్రభ
* శివపార్వతి
## సాంకేతికవర్గం
* నిర్మాత: బి.వి.రెడ్డి
* దర్శకుడు: రామకృష్ణారెడ్డి గూడ
* సంగీతం: లలిత్ సురేష్
* మాటలు: కొమ్మనాపల్లి గణపతిరావు
* పాటలు: సుద్దాల అశోక్ తేజ
* ఛాయాగ్రహణం: శ్రీనివాసరెడ్డి

## మూలాలు

వర్గం:సుమన్ నటించిన సినిమాలు
వర్గం:రమాప్రభ నటించిన సినిమాలు
వర్గం:నంది పురస్కారాలు
వర్గం:తెలుగు భక్తి సినిమాలు
వర్గం:గుండు హనుమంతరావు నటించిన సినిమాలు
సుధాకర్ కోమాకుల

**సుధాకర్ కోమాకుల** తెలుగు సినిమా నటుడు. ఆయన లైఫ్ ఈజ్ బ్యూటీఫుల్ చిత్రం ద్వారా చిత్రరంగంలో మంచి గుర్తింపు పొందాడు.

## నటించిన సినిమాలు

## మూలాలు

వర్గం:తెలుగు సినిమా నటులు
వర్గం:విశాఖపట్నం జిల్లా వ్యక్తులు
నువ్వు తోపురా

**నువ్వు తోపురా** 2019లో విడుదలైన తెలుగు సినిమా. యునైటెడ్‌ ఫిలింస్‌ & ఎస్‌.జె.కె.ప్రొడక్షన్స్‌ బ్యానర్‌పై డి.శ్రీకాంత్‌, జేమ్స్ వాట్ కొమ్ము, రితేష్  గుప్తా నిర్మించిన ఈ చిత్రానికి హరినాథ్‌ బాబు.బి దర్శకత్వం వహించాడు. ఈ సినిమాలో సుధాకర్‌ కోమాకుల, నిత్య శెట్టి, నిరోషా,  వరుణ్ సందేశ్‌ ప్రధాన పాత్రల్లో నటించారు.ఈ సినిమా టీజర్ ను 7 ఫిబ్రవరి 2019న, సినిమాను 3 మే 2019న విడుదల చేశారు. బతుకమ్మ ఫిల్మోత్సవం - 2019 సందర్భంగా రవీంద్రభారతిలోని పైడి జయరాజ్ ప్రివ్యూ థియేటర్లో, అక్టోబరు 04వ తేదీన, నువ్వు తోపురా సినిమాని ప్రదర్శించారు.

## నటీనటులు
*సుధాకర్ కోమాకుల 
* నిత్య శెట్టి
*నిరోషా
*వరుణ్ సందేశ్
*రవివర్మ
*శ్రీధరన్
*దివ్యా రెడ్డి
*‘జెమిని’ సురేష్
*దువ్వాసి మోహన్‌
* వేదం నాగయ్య

## సాంకేతిక నిపుణులు
*దర్శకత్వం : బి. హరినాథ్‌ బాబు
*నిర్మాత : శ్రీకాంత్‌
*సహ నిర్మాత డా.జేమ్స్‌ వాట్‌ కొమ్ము
*అసోసియేట్‌ ప్రొడ్యూసర్‌: రితేష్‌ కుమార్
*సంగీతం : సురేష్‌ బొబ్బిలి, పీఏ దీపక్‌
*కెమెరా: ప్రశాష్‌ వేళాయుధన్, వెంకట్‌ సి.దిలీప్
*అమెరికా లైన్‌ ప్రొడ్యూసర్‌: స్టెపెనీ ఒల్లర్టన్
*ఎగ్జిక్యూటివ్‌ ప్రొడ్యూసర్‌: రవివర్మ దంతులూరి

## మూలాలు

వర్గం:2019 తెలుగు సినిమాలు
వర్గం:2019 సినిమాలు
ఎవ‌లిన్ శ‌ర్మ

**ఎవ‌లిన్ శ‌ర్మ** జర్మన్ మోడల్, భారతీయ సినిమా నటి. ఆమె 2006లో విడుదలైన లెఫ్ట్ టర్న్ హాలీవుడ్ సినిమా ద్వారా సినీరంగంలోకి అడుగుపెట్టింది.
## నటించిన సినిమాలు

## మూలాలు

వర్గం:భారతీయ సినిమా నటీమణులు
శివరంజని (2019 సినిమా)

**శివరంజని** 2019లో తెలుగులో విడుదలైన హారర్ థ్రిల్లర్ సినిమా. ఈసినిమాలో రష్మి గౌతమ్, నందు, నందిని రాయ్ ప్రధాన పాత్రల్లో నటించారు. ఈ చిత్రం 2 ఆగష్టు 2019న విడుదలైంది.
## కథ
కార్తిక్ (నందు) కి యాక్సిడెంటల్ గా ఒక అమ్మాయి (రష్మీ)కలుస్తుంది . ఆ అమ్మాయి గతం మర్చిపోయిందని డాక్టర్స్ చెప్పడంతో కార్తీక్ పేపర్ లో ఆమె గురించి ఒక ప్రకటన ఇచ్చి తన ఇంటికి తీసుకు వస్తాడు. కార్తిక్ ఇంటికి వచ్చిన తర్వాత ఆమెను ఇంట్లో మధు గా పరిచయం చేస్తాడు. వారి పరిచయం ప్రేమ గా మారుతుంది . అక్కడ ఒక నీడ మధు ను వెంటాడుతుంది. అదేంటో తెలుసుకునే ప్రయత్నంలో ఆమెకు తన గతం గురించి కొన్ని నిజాలు తెలుస్తాయి. అసలు ఆమె గతంలో ఎవరు ? తన గతం ఎందుకు మర్చి పోతుంది ? అనేది మిగతా సినిమా కథ.
## నటీనటులు
*రష్మి గౌతమ్  
*నందు 
*నందినిరాయ్  
*అఖిల్ కార్తీక్  
*ధన్ రాజ్  
*ఢిల్లీ రాజేశ్వరి
*ప్రియా సింగ్ (అతిధి పాత్రలో)
*ఇంద్ర (అతిధి పాత్రలో)
*దివ్య శ్రీ
*సునీత

## సాంకేతిక నిపుణులు
*నిర్మాత‌లు : ఏ పద్మనాభరెడ్డి, నల్లా అయ్యన్న నాయుడు
*దర్శకత్వం : నాగప్రభాకర్ 
*సంగీతం : శేఖర్ చంద్ర
*ఛాయాగ్రహణం:  సురేందర్ రెడ్డి
*ఫైట్స్: రామ్ సుంకర 
*ఆర్ట్ : కృష్ణ 
*మాటలు: వై.సురేష్ కుమార్ 
*ఎడిటింగ్: ఉపేంద్ర

## మూలాలు

వర్గం:2019 తెలుగు సినిమాలు
వర్గం:2019 సినిమాలు
అశోక్ గెహ్లోట్

అశోక్ గెహ్లోట్ (జననం: 1951 మే 3) భారతదేశానికి చెందిన రాజకీయ నాయకుడు. గెహ్లోట్ రాజస్థాన్ ముఖ్యమంత్రిగా 2018 డిసెంబరు 17 నుండి 2023 డిసెంబరు 15 వరకు పనిచేసాడు. ఇతను జాతీయ కాంగ్రెస్ పార్టీకి చెందిన వాడు. ఇతను ఇప్పటివరకు 3 సార్లు  1998 డిసెంబరు నుండి 2003 వరకు మొదటిసారి, 2008 నుండి 2013 వరకు రెండవ సారి, 2018 నుండి 2023 వరకు మూడవ సారి రాజస్థాన్ ముఖ్యమంత్రిగా పని చేసాడు.

## వ్యక్తిగత జీవితం
అశోక్ గెహ్లోట్ తండ్రి బాబు లక్ష్మణ్ సింగ్ గెహ్లోట్ వృత్తిరీత్యా ఒక ఇంద్రజాలికుడు అతను తన ప్రదర్శనలు ఇవ్వడానికి దేశవ్యాప్తంగా తిరుగుతూ ఉండేవాడు. రాజకీయపరంగా ఎటువంటి కుటుంబ నేపథ్యం లేకుండా అశోక్ గెహ్లాట్ రాజకీయాల్లో రాణించగలిగాడు. అశోక్ గెహ్లోట్ సైన్స్ ఇంకా న్యాయశాస్త్రంలో పట్టభద్రుడు, ఆర్థికశాస్త్రంలో మాస్టర్ ఆఫ్ ఆర్ట్స్ విద్యను కూడా చదివాడు. ఇతని కుమారుడు వైభవ్ గెహ్లోట్ కూడా రాజకీయాల్లోనే ఉన్నాడు 2019 లోక్ సభ సాధారణ ఎన్నికల్లో జోధ్‌పూర్ నియోజకవర్గం నుండి ఎమ్మెల్యే ఈ పదవికి పోటీ చేశాడు.

మహాత్మా గాంధీ బోధనల ద్వారా ప్రభావితుడైన అశోక్ గెహ్లోట్ తన చిన్నతనంలోనే కాంగ్రెస్ పార్టీ రాజకీయ కార్యకలాపాలలో పాల్గొనేవాడు. 1971లో పశ్చిమ బెంగాల్ శరణార్ధుల ఘటన జరిగే సమయంలో, కొన్ని ప్రాంతాలలో శరణార్థులకు సహాయం అందించే కార్యక్రమాలలో పాల్గొన్నాడు. ఆ సమయంలోనే ప్రధానమంత్రి ఇందిరాగాంధీ ఆయనను గుర్తించడం జరిగింది. ఆ తర్వాత జాతీయ విద్యార్థి మండలికి ప్రెసిడెంట్ గా నియమితుడయ్యాడు .గాంధీజీ బోధనలు జీర్ణించుకున్న గెహ్లోట్ గాంధీ అడుగుజాడల్లో నడుస్తూ ఉంటాడు.

## కెరీర్
సర్దార్‌పురా శాసనసభ నియోజకవర్గం నుండి 1977లో రాజస్థాన్ శాసనసభకు జరిగిన తన మొదటి ఎన్నికల్లో పోటీ చేసిన అతను జనతా పార్టీకి చెందిన తన సన్నిహిత ప్రత్యర్థి మాధవ్ సింగ్ చేతిలో 4426 ఓట్ల తేడాతో ఓడిపోయాడు. గెహ్లోట్ తన మొదటి ఎన్నికల్లో పోటీ చేయడానికి తన మోటారు సైకిల్ ను విక్రయించాల్సి వచ్చింది. 1980లో జోధ్ పూర్ నుంచి లోక్ సభ ఎన్నికల్లో పోటీ చేసి 52,519 ఓట్ల తేడాతో విజయం సాధించాడు. 1984లో కేంద్ర మంత్రిగా నియమించబడ్డాడు. ఆ తరువాత 1989లో జోధ్ పూర్ నుంచి పోటీ చేసిన ఎన్నికల్లో ఓడిపోయాడు.

1991లో కాంగ్రెస్ పార్టీ తిరిగి అధికారంలోకి వచ్చినప్పుడు అప్పటి ప్రధాని పి.వి.నరసింహారావు హయాంలో మళ్లీ కేంద్ర మంత్రిగా నియమితులయ్యారు. 1998లో రాజస్థాన్ శాసనసభ ఎన్నికల్లో కాంగ్రెస్ 200 సీట్లలో 153 స్థానాలను గెలుచుకోవడం ద్వారా ఘన విజయం సాధించింది. అశోక్ గెహ్లాట్ తొలిసారిగా రాజస్థాన్ ముఖ్యమంత్రిగా బాధ్యతలు చేపట్టాడు.

### ముఖ్యమంత్రిగా
2003లో కాంగ్రెస్ రాజస్థాన్ ఎన్నికల్లో కేవలం 56 స్థానాలను గెలుచుకుంది. 2008 లో రాజస్థాన్ శాసనసభ ఎన్నికలలో కాంగ్రెస్ తిరిగి గెలుపొందిన తరువాత గెహ్లోట్ రెండవ సారి ముఖ్యమంత్రి బాధ్యతలు చేపట్టాడు.

## మూలాలు


వర్గం:భారతదేశ రాష్ట్రాల ముఖ్యమంత్రులు
వర్గం:1951 జననాలు
వర్గం:రాజకీయ నాయకులు
వర్గం:రాజస్థాన్ ముఖ్యమంత్రులు
కోకిల (2006 సినిమా)

**కోకిల** శ్రీ జ్యోతి క్రియేషన్స్ బ్యానర్‌పై  2006, జనవరి 12న విడుదలైన తెలుగు సినిమా. ఈ సినిమాకు కొండా దర్శకత్వం వహించగా జి.రవికుమార్ రెడ్డి నిర్మించాడు.
## నటీనటులు
* రాజా
* సలోని
* అర్చన
* రాజీవ్ కనకాల
* శివ బాలాజీ
* సుహాసిని (జూనియర్)
* కోట శ్రీనివాసరావు 
* సూర్య
* ఎం.ఎస్.నారాయణ
* రమాప్రభ
* సుబ్బరాయ శర్మ
* నర్సింగ్ యాదవ్
* జి.ఎస్.హరి
* తిరుపతి ప్రకాష్
* సుమన్ శెట్టి
* సి.వి.ఎల్.నరసింహారావు
* శరత్
* శివనారాయణ
* మాణిక్ రావు
* అనంత్
* రవి వర్మ
* శ్రీకాంత్ రెడ్డి
* మాస్టర్ కార్తీక్
* మాస్టర్ ప్రేమ్‌
* బేబీ గ్రీష్మ

## సాంకేతికనిపుణులు
* దర్శకత్వం: కొండా
* నిర్మాత: జి.రవికుమార్ రెడ్డి
* సంగీతం: ఎం.ఎస్.మధుకర్
* ఛాయాగ్రహణం: రమేష్ కృష్ణ
* కూర్పు: మార్తాండ్ కె.వెంకటేష్
* కళ: రవీందర్
* స్టంట్: రామ్‌ లక్ష్మణ్
* కథ: కొండా, పృథ్వీరాజ్
* మాటలు: కొండా, వంశీ, జీవా

## మూలాలు

## బయటి లింకులు
* 

వర్గం:కోట శ్రీనివాసరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రమాప్రభ నటించిన సినిమాలు
ఇదే నా మొదటి ప్రేమలేఖ

**ఇదే నా మొదటి ప్రేమలేఖ**, 2001 అక్టోబరు 19న విడుదలైన తెలుగు సినిమా. హర్ష క్రియేషన్స్ పతాకంపై జక్కుల శ్రీనివాసరెడ్డి నిర్మించిన ఈ సినిమాకు జి. నాగేశ్వరరెడ్డి తొలిసారిగా దర్శకత్వం వహించాడు. ఇందులో జయరాం, రిమీ సేన్, చలపతిరావు, బ్రహ్మానందం తదితరులు నటించగా, ఘంటాడి కృష్ణ సంగీతం అందించాడు.

## నటవర్గం

* జయరాం
* రిమీ సేన్
* చలపతిరావు
* బ్రహ్మానందం
* బ్రహ్మాజీ
* ఎల్.బి. శ్రీరామ్
* వేణుమాధవ్
* సంతోష్ పవన్
* రజిత
* ఇందు ఆనంద్
* అభిజిత్
* రాఖీ
* శోభ

## సాంకేతిక వర్గం

* స్క్రీన్ ప్లే, దర్శకత్వం: జి.నాగేశ్వరరెడ్డి 
* సంగీతం: ఘంటాడి కృష్ణ 
* మాటలు: మరుదూరి రాజా 
* పాటలు: చెంబొలు సీతారామశాస్త్రి ,చంద్రబోస్, తైదల బాపు,సుద్దాల అశోక్ తేజ, ఐ.జి.మహేష్  
* నేపథ్య గానం: హరిహరన్, టీప్పు, గంగ, జీన్స్ శ్రీనివాస్ , శ్రీపతి పండితారాద్యుల బాలసుబ్రహ్మణ్యం, కుమార్ సాను,స్వర్ణలత, మనోహరిణి 
* ఫోటోగ్రఫీ: ఎస్.అరుణ్ 
* కూర్పు: కె.రాంగోపాలరెడ్డి 
* నిర్మాత: జక్కుల శ్రీనివాసరెడ్డి 
* నిర్మాణ సంస్థ: హర్ష క్రియేషన్స్ 
* విడుదల:29:10:2001.

## పాటలు
ఈ సినిమాకు ఘంటాడి కృష్ణ సంగీతం అందించాడు.

## మూలాలు

## బయటి లింకులు
* 

వర్గం:తెలుగు ప్రేమకథా సినిమాలు
వర్గం:చలపతి రావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:వేణుమాధవ్ నటించిన సినిమాలు
అరవింద్ కుమార్ గౌడ్

అరవింద్ కుమార్ గౌడ్  పూర్తి పేరు అరవింద్ కుమార్ గౌడ్ ముద్దగోని (జ. 1959, సెప్టెంబర్ 19) భారతీయ రాజకీయ నాయకుడు.  అతను తెలంగాణ రాష్ట్ర రాజధాని అయిన హైదరాబాద్ నగరంలోని పురానాపూల్ లో జన్మించారు. అయన తండ్రిగారు ప్రతాప్ లింగం ప్రభుత్వ ప్రధానోపాధ్యాయులుగా పనిచేసారు. అరవింద్ కుమార్ గౌడ్ గారికి నలుగురు సోదరులు, ఇద్దరు సోదరీమణులు ఉన్నారు. ఉమ్మడి ఆంధ్రప్రదేశ్ రాష్ట్ర మాజీ హోమ్ మంత్రి దేవేందర్ గౌడ్ అరవింద్ గౌడ్ గారికి మేనమామ.

తెలుగుదేశం పార్టీ పెట్టిన అనంతరం 1989లో ఎన్టీఆర్ ఆహ్వానంతో తెలుగుదేశం పార్టీలో చేరారు. అంతకు ముందు నుండే స్వచ్చంద సేవ కార్యక్రమాల్లో చురుకుగా పనిచేస్తున్నారు. హిందూ ముస్లింల ఐక్యత కోసం చాల కార్యక్రమాలు చేసారు. ఆయన చేసిన సేవలకు 1997లో అప్పటి రాష్ట్రపతి శంకర్ దయాల్ శర్మ చేతుల మీద రాష్ట్రపతి అవార్డును అందుకున్నారు. అసిఫ్ నగర్ నియోజకవర్గం నుండి తెలుగుదేశం పార్టీ తరఫున ఎమ్మెల్యే గా పోటీ చేసి ఓడిపోయారు. ప్రస్తుతం తెలుగుదేశం పార్టీ పాలిట్బ్యూరో సభ్యులుగా కొనసాగుతున్నారు.

## మూలాలు
ఉందిలే మంచి కాలం ముందు ముందునా

**ఉందిలే మంచి కాలం ముందు ముందునా** 2014లో విడుదలైన తెలుగు సినిమా. ఈ సినిమాలో సుధాకర్ కోమాకుల, జీఎస్ కార్తీక్,  నరేశ్ , రాధిక శరత్‌కుమార్,  అవంతికా మోహన్, నీతూ చౌదరి ప్రధాన పాత్రల్లో నటించారు.ఈ చిత్రానికి అరుణ్ దాస్యం దర్శకత్వం వహించగా, రవిరాష్ దాస్యం నిర్మించాడు. ఈ సినిమా 05 డిసెంబర్ 2014లో విడుదలైంది.

## నటీనటులు
*సుధాకర్ కోమాకుల - జాజ్ రాజు 
*కార్తీక్ జీయస్ - ధన
*రాధిక శరత్‌కుమార్ 
*నరేశ్ 
*అవంతిక మోహన్ - ఉజ్జు
*నీతూ చౌదరి - పరి

## సాంకేతిక నిపుణులు
*బ్యానర్: ఆమ్ ఆద్మీ పిక్చర్స్ 
*నిర్మాత: రవిరాష్ దాస్యం
*కథ, దర్శకత్వం: అరుణ్ దాస్యం
*సంగీతం: రామ్ నారాయణ్
*మాటలు: రవి మల్లు
*పాటలు: రహమాన్, వాసుదేవ మూర్తి 
*కెమెరా : వై.ఈశ్వర్ కిరణ్
*ఎడిటింగ్ ; ప్రవీణ్ పూడి

## మూలాలు


వర్గం:2014 తెలుగు సినిమాలు
వర్గం:2014 సినిమాలు
మాయామశ్చీంద్ర

* మాయామశ్చీంద్ర (1975 సినిమా)
* మాయామశ్చీంద్ర (1961 సినిమా)
*మాయా మచ్ఛీంద్ర - 1945 సినిమా
భూపేష్ బాఘేల్

**భూపేష్ బాఘేల్** (జననం 1961 ఆగస్టు 23) భారత దేశానికి చెందిన రాజకీయ నాయకుడు ప్రస్తుతం ఛత్తీస్గఢ్ రాష్ట్రానికి ముఖ్యమంత్రి. ఇతను ఛత్తీస్గఢ్ లోని పఠాన్ నియోజకవర్గం నుండి 5 సార్లు రాష్ట్ర శాసనసభకు ఎమ్మెల్యేగా గెలుపొందాడు.

## వ్యక్తిగత జీవితం
భూపేష్ బాఘేల్ 1961 ఆగస్టు 23న దుర్గ్ జిల్లాలో జన్మించాడు. నంద్ కుమార్ బాఘేల్, బిందేశ్వరి బాఘేల్ ఇతని తల్లిదండ్రులు. ఇతను వ్యవసాయ కుటుంబానికి చెందినవాడు.

భూపేష్ బాఘేల్ భార్య పేరు ముక్తేశ్వరితో బాఘేల్. వీరికి ఒక కుమారుడు, ముగ్గురు కుమార్తెలు.

## రాజకీయ జీవితం

### తొలినాళ్లలో
భూపేష్ బాఘేల్ తన రాజకీయ జీవితాన్ని భారత యూత్ కాంగ్రెస్ నుండి ప్రారంభించి అఖిల భారత కాంగ్రెస్ కమిటీలో సభ్యుడు అయ్యాడు, అతను ప్రదేశ్ కాంగ్రెస్ కమిటీ  ప్రధాన కార్యదర్శిగా అలాగే ప్రోగ్రామ్ కో ఆర్డినేటర్ కూడా పనిచేశాడు. పఠాన్ నుండి మొదటిసారిగా 1993లో మధ్యప్రదేశ్ శాసనసభకు ఎన్నికయ్యాడు, తరువాత అదే స్థానం నుండి ఐదుసార్లు ఎమ్యెల్యేగా ఎన్నికయ్యాడు.

### ఛత్తీస్గఢ్ కాంగ్రెస్ ప్రెసిడెంటుగా
2014 అక్టోబర్ నుండి 2019 జూన్ వరకు భారత జాతీయ కాంగ్రెస్ ఛత్తీస్గఢ్ రాష్ట్ర ప్రెసిడెంటుగా వ్యవహరించాడు. 2018 ఛత్తీస్గఢ్ శాసన సభ ఎన్నికల్లో అత్యధిక మెజారిటీతో కాంగ్రెస్ పార్టీని గెలిపించాడు. 

### ముఖ్యమంత్రిగా
బాఘేల్ పటాన్ అసెంబ్లీ స్థానం నుండి ఎమ్మెల్యేగా గెలుపొంది, ఛత్తీస్గఢ్ రాష్ట్ర అసెంబ్లీలో ప్రతిపక్షానికి 15 సంవత్సరాలు నాయకత్వం వహించిన తరువాత, ప్రత్యర్థ పార్టీ బిజెపికి చెందిన రమణ్ సింగ్ ను ఓడించి రాష్ట్ర ముఖ్యమంత్రి అయ్యారు. డిసెంబర్ 17న ముఖ్యమంత్రిగా ప్రమాణ స్వీకారం చేశాడు.

## మూలాలు

వర్గం:భారతదేశ రాష్ట్రాల ముఖ్యమంత్రులు
వర్గం:1961 జననాలు
వర్గం:రాజకీయ నాయకులు
వర్గం:జీవిస్తున్న ప్రజలు
వర్గం:ఛత్తీస్‌గఢ్ వ్యక్తులు
తెలంగాణ హౌజింగ్ బోర్డు

**తెలంగాణ హౌజింగ్ బోర్డు**, తెలంగాణ ప్రభుత్వ పరిధిలోని ప్రభుత్వ రంగ సంస్థ. దీని ప్రధాన కార్యాలయం తెలంగాణ రాష్ట్ర రాజధాని హైదరాబాదులో ఉంది. తెలంగాణ పౌరులకు సరసమైన గృహనిర్మాణం అందించడం ఈ బోర్డు కార్యకలాపం. 1960 వరకు సిటీ ఇంప్రూవ్‌మెంట్ బోర్డుగా పిలువబడే బోర్డు 1911లో నిజాం రాజు ఉస్మాన్ అలీ ఖాన్, అసఫ్ జా VII చేత ఏర్పాటుచేయబడింది.

## చరిత్ర
20వ శతాబ్దం ప్రారంభంలో నిజాం పాలనకాలంలో 1908లో మూసీనది వల్ల హైదరాబాదు నగరంలో పెద్దఎత్తున వరదలు వచ్చాయి. 1911లో ఒక ఘోరమైన ప్లేగు ప్రబలింది. ఆ రెండు సంఘటనల వల్ల నగరంలో జనాభా తగ్గింది. నిజాం ఉస్మాన్ అలీ ఖాన్ ఈ సమస్యల గురించి తెలుసుకొని తన మంత్రులు, నగర ప్రణాళిక సంఘ సభ్యులతో కలిసి నగర పారిశుధ్యం, పరిశుభ్రతను మెరుగుపరచాలని నిర్ణయించుకున్నాడు. 1912లో నిజాం కుమారుడైన మోజ్జామ్ జా అధ్యక్షుడిగా నగర అభివృద్ధి సంస్థ (సిటీ ఇంప్రూవ్‌మెంట్ బోర్డు) ఏర్పడింది. మురికివాడల అభివృద్ధి, పేదలకు గృహనిర్మాణం, బహిరంగ భూములు, భూగర్భ పారుదల, రహదారి వెడల్పు పథకాలు, బస్సుల రవాణాకు రోడ్లు వేయడం వంటి నిర్దిష్ట పనులతో నగరాన్ని అభివృద్ధిని చేయడం ఈ సంస్థ ఉద్దేశం. నగరాన్ని మరింత అభివృద్ధి చేయడంకోసం సహకరించిలని సర్ విశ్వేశ్వరయ్యను కోరారు. ప్రాంతీయ మొఘల్ వేరియేషన్ తరహా నిర్మాణంతో నిర్మించిన బషీర్బాగ్‌లోని ఒక భవనంలో ఈ సంస్థ తన కార్యకలాపాలు ప్రారంభించింది, నాలుగు దశాబ్దాలుగా ఇక్కడ కొనసాగింది.

మూసీ నది పరివారిక ప్రాంతాలైన డబీర్ పూర్, సుల్తాన్ షాహీ, ముగల్ పురా, నాంపల్లి, గన్ ఫౌండ్రీ, రెడ్ హిల్స్, మల్లేపల్లిలోని మురికివాడలు పునరావాస చర్యలు తీసుకున్నాడు. చార్మినార్ సమీపంలోని నిజామియా టిబ్బి హాస్పిటల్, పతేర్‌గట్టి కాంప్లెక్స్, మొజాంజాహి మార్కెట్, తెలంగాణ హైకోర్టు, ఉస్మానియా హాస్పిటల్, సిటీ కాలేజీ మొదలైనవి ఈ బోర్డు నిర్మించింది. ఈ ప్రాజెక్టులకు ఉపయోగించిన గోపురాలు, తోరణాల నిర్మాణాలను ఉస్మానియన్ శైలిగా పిలువబడింది. అంతేకాకుండా, భారతదేశంలోని అనేక ప్రధాన నగరాలకు ముందే హైదరాబాదులో విస్తృతమైన ఉద్యానవనాలు, ప్రణాళికాబద్ధమైన హౌసింగ్ కాలనీలు, త్రాగునీటి తాగునీటి సరఫరా, ప్రత్యేక మురికినీటి కాలువలు, విస్తృత రహదారులు, బస్సు - రైలు సేవలను నిర్మించడం ద్వారా బోర్డు హైదరాబాదు నగరాన్ని అభివృద్ధి పరిచింది.

భూముల అభివృద్ధికి ప్రాధాన్యతనిస్తూ 1931లో సికింద్రాబాద్ టౌన్ ఇంప్రూవ్మెంట్ ట్రస్ట్ ఏర్పడింది.

## లక్ష్యాలు
ప్రజలకు సరసమైన ధరలకు గృహ వసతి కల్పించడం ఈ హౌసింగ్ బోర్డు ప్రధాన లక్ష్యం.

తెలంగాణ హౌసింగ్ బోర్డు కార్యకలాపాలు:

* ఇంటిగ్రేటెడ్/కాంపోజిట్ హౌసింగ్ స్కీమ్‌ల కింద ఇళ్ళ నిర్మాణం, లోయర్ ఇన్‌కమ్ గ్రూప్, మిడిల్ ఇన్‌కమ్ గ్రూప్, హయ్యర్ ఇన్‌కమ్ గ్రూప్ కేటగిరీల కింద ఇళ్ళ కేటాయింపు.
* అధిక ఆదాయ సమూహం, మధ్య ఆదాయ సమూహం # సైట్లు, సేవల కోసం స్వయం ఫైనాన్సింగ్ పథకం
* బోర్డు ఆర్థిక వనరులను పెంచడానికి దుకాణాలు, వాణిజ్య సముదాయాలు, బహుళ అంతస్తుల భవనాలను అద్దెకు ఇవ్వడం.
## ఇవి కూడా చూడండి
* ఆంధ్రప్రదేశ్ హౌసింగ్ బోర్డు

## మూలాలు


వర్గం:2014 స్థాపితాలు
వర్గం:తెలంగాణ ప్రభుత్వ సంస్థలు
6 టీన్స్

**6 టీన్స్**, 2001 జూన్ 8న విడుదలైన తెలుగు సినిమా. హర్ష క్రియేషన్స్ పతాకంపై జక్కుల శ్రీనివాసరెడ్డి నిర్మించిన ఈ సినిమాకు జి. నాగేశ్వరరెడ్డి తొలిసారిగా దర్శకత్వం వహించాడు. ఇందులో రోహిత్, రుతిక, సంతోష్ పవన్ తదితరులు నటించగా, ఘంటాడి కృష్ణ సంగీతం అందించాడు. ఈ సినిమా 2002లో కన్నడలో *ఫ్రెండ్స్* పేరుతో రీమేక్ చేయబడింది.

## కథా సారాంశం
ఇది ఐదుగురు టీనేజ్ అబ్బాయిల గురించిన కథ. వారు కళాశాలలో తమను అవమానించిన తరువాత, యుఎస్ నుండి కొత్త అమ్మాయి చుట్టూ ప్రేమకోసం తిరుగుతుంటారు.

## నటవర్గం

* రోషిత్
* రుతిక
* భాస్కర్
* సంతోష్ పవన్
* సీను
* జై సంపత్
* అభిజిత్
* అమిత్
* ఎల్.బి. శ్రీరామ్
* ఎం.ఎస్. నారాయణ
* మల్లికార్జునరావు
* రజిత
* ఊర్విశి పటేల్
* బేబి సంజు
* నాగలక్ష్మీ
* ఐరెన్ లెగ్ శాస్త్రి
* రాఖీ సావంత్ (స్టైలంటే స్టైలు నాది పాట)

## పాటలు
ఈ సినిమాకు ఘంటాడి కృష్ణ సంగీతం అందించాడు.

## మూలాలు

## బయటి లింకులు
* 

వర్గం:తెలుగు ప్రేమకథా సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:మల్లికార్జునరావు నటించిన సినిమాలు